CELEX: 32012R0637
Language: lt
Date: 2012-07-13 00:00:00
Title: 2012 m. liepos 13 d. Komisijos įgyvendinimo reglamentas (ES) Nr. 637/2012, kuriuo dėl veikliųjų medžiagų geležies sulfato, gyvūninių arba augalinių kvapu atbaidančių medžiagų / žalios talo alyvos ir gyvūninių arba augalinių kvapu atbaidančių medžiagų / talo alyvos dervos iš dalies keičiamas Įgyvendinimo reglamentas (ES) Nr. 540/2011  Tekstas svarbus EEE

14.7.2012   
            
            
               LT
            
            
               Europos Sąjungos oficialusis leidinys
            
            
               L 186/20
            
         KOMISIJOS ĮGYVENDINIMO REGLAMENTAS (ES) Nr. 637/2012
   2012 m. liepos 13 d.
   kuriuo dėl veikliųjų medžiagų geležies sulfato, gyvūninių arba augalinių kvapu atbaidančių medžiagų / žalios talo alyvos ir gyvūninių arba augalinių kvapu atbaidančių medžiagų / talo alyvos dervos iš dalies keičiamas Įgyvendinimo reglamentas (ES) Nr. 540/2011
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2009 m. spalio 21 d. Europos Parlamento ir Tarybos reglamentą (EB) Nr. 1107/2009 dėl augalų apsaugos produktų pateikimo į rinką ir panaikinantį Tarybos direktyvas 79/117/EEB ir 91/414/EEB (1), ypač į jo 13 straipsnio 2 dalies c punktą,
   kadangi:
   
               (1)
            
            
               veikliosios medžiagos geležies sulfatas, gyvūninės arba augalinės kvapu atbaidančios medžiagos / žalia talo alyva ir gyvūninės arba augalinės kvapu atbaidančios medžiagos / talo alyvos derva buvo įtrauktos į Tarybos direktyvos 91/414/EEB (2) I priedą priėmus Komisijos direktyvą 2008/127/EB (3) vadovaujantis 2004 m. gruodžio 3 d. Komisijos reglamento (EB) Nr. 2229/2004, nustatančio tolesnes išsamias darbų programos, minėtos Tarybos direktyvos 91/414/EEB dėl augalų apsaugos produktų pateikimo į rinką 8 straipsnio 2 dalyje, ketvirtojo etapo įgyvendinimo taisykles (4), 24b straipsnyje nustatyta tvarka. Direktyvą 91/414/EEB pakeitus Reglamentu (EB) Nr. 1107/2009 šios medžiagos laikomos patvirtintomis pagal tą reglamentą ir yra išvardytos 2011 m. gegužės 25 d. Komisijos įgyvendinimo reglamento (ES) Nr. 540/2011, kuriuo dėl patvirtintų veikliųjų medžiagų sąrašo įgyvendinamas Europos Parlamento ir Tarybos reglamentas (EB) Nr. 1107/2009 (5), priedo A dalyje;
            
         
               (2)
            
            
               vadovaudamasi Reglamento (EB) Nr. 2229/2004 25a straipsniu Europos maisto saugos tarnyba (toliau – Tarnyba) 2011 m. gruodžio 16 d. pateikė Komisijai savo nuomonę apie geležies sulfato (6), gyvūninių arba augalinių kvapu atbaidančių medžiagų / žalios talo alyvos (7) ir gyvūninių arba augalinių kvapu atbaidančių medžiagų / talo alyvos dervos (8) peržiūros ataskaitų projektus. Peržiūros ataskaitų projektus ir Tarnybos nuomones valstybės narės ir Komisija Maisto grandinės ir gyvūnų sveikatos nuolatiniame komitete peržiūrėjo ir 2012 m. birželio 1 d. pateikė kaip Komisijos geležies sulfato, gyvūninių arba augalinių kvapu atbaidančių medžiagų / žalios talo alyvos ir gyvūninių arba augalinių kvapu atbaidančių medžiagų / talo alyvos dervos peržiūros ataskaitas;
            
         
               (3)
            
            
               Tarnyba pateikė pareiškėjams savo nuomonę apie geležies sulfatą, gyvūnines arba augalines kvapu atbaidančias medžiagas / žalią talo alyvą ir gyvūnines arba augalines kvapu atbaidančias medžiagas / talo alyvos dervą ir Komisija juos paragino pateikti pastabų dėl peržiūros ataskaitų;
            
         
               (4)
            
            
               patvirtinta, kad veikliosios medžiagos geležies sulfatas, gyvūninės arba augalinės kvapu atbaidančios medžiagos / žalia talo alyva ir gyvūninės arba augalinės kvapu atbaidančios medžiagos / talo alyvos derva turi būti laikomos patvirtintomis pagal Reglamentą (EB) Nr. 1107/2009;
            
         
               (5)
            
            
               remiantis Reglamento (EB) Nr. 1107/2009 13 straipsnio 2 dalimi kartu su jo 6 straipsniu ir atsižvelgiant į dabartines mokslo ir technikos žinias, būtina iš dalies pakeisti geležies sulfato, gyvūninių arba augalinių kvapu atbaidančių medžiagų / žalios talo alyvos ir gyvūninių arba augalinių kvapu atbaidančių medžiagų / talo alyvos dervos patvirtinimo sąlygas. Visų pirma, tikslinga reikalauti papildomos patvirtinamosios informacijos apie tas veikliąsias medžiagas;
            
         
               (6)
            
            
               todėl Reglamento (ES) Nr. 540/2011 priedas turėtų būti atitinkamai iš dalies pakeistas;
            
         
               (7)
            
            
               prieš taikant šį reglamentą turėtų būti numatytas pakankamas laiko tarpsnis, kad valstybės narės, pareiškėjai ir augalų apsaugos produktų registracijos turėtojai spėtų įvykdyti reikalavimus, atsiradusius dėl pakeistų patvirtinimo sąlygų;
            
         
               (8)
            
            
               šiame reglamente nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Įgyvendinimo reglamento (ES) Nr. 540/2011 priedo A dalis iš dalies keičiama pagal šio reglamento priedą.
   2 straipsnis
   Valstybės narės, remdamosi Reglamentu (EB) Nr. 1107/2009, jei būtina, iš dalies pakeičia arba panaikina galiojančią augalų apsaugos produktų, kurių sudėtyje yra veikliųjų medžiagų gyvūninių arba augalinių kvapu atbaidančių medžiagų / žalios talo alyvos, registraciją siekdamos iki 2013 m. gegužės 1 d. įvykdyti šio reglamento priedo reikalavimus.
   3 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   Jis taikomas nuo 2012 m. lapkričio 1 d.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2012 m. liepos 13 d.
      
         
            Komisijos vardu
         
         
            Pirmininkas
         
         José Manuel BARROSO
      
   
   
      (1)  OL L 309, 2009 11 24, p. 1.
   
      (2)  OL L 230, 1991 8 19, p. 1.
   
      (3)  OL L 344, 2008 12 20, p. 89.
   
      (4)  OL L 379, 2004 12 24, p. 13.
   
      (5)  OL L 153, 2011 6 11, p. 1.
   
      (6)  Conclusion on the peer review of the pesticide risk assessment of the active substance iron sulfate. EFSA Journal 2012;10(1):2521. Adresas internete: www.efsa.europa.eu/efsajournal.htm.
   
      (7)  Conclusion on the peer review of the pesticide risk assessment of the active substance tall oil crude. EFSA Journal 2012;10(2):2543. Adreas internete: www.efsa.europa.eu/efsajournal.htm.
   
      (8)  Conclusion on the peer review of the pesticide risk assessment of the active substance tall oil pitch. EFSA Journal 2012;10(2):2544. Adresas internete: www.efsa.europa.eu/efsajournal.htm.
   
      PRIEDAS
      Įgyvendinimo reglamento (ES) Nr. 540/2011 priedo A dalis iš dalies keičiama taip:
      
                  (1)
               
               
                  235 eilutė, skirta veikliajai medžiagai geležies sulfatui, pakeičiama taip:
                  
                              Numeris
                           
                           
                              Įprastas pavadinimas, identifikavimo numeriai
                           
                           
                              IUPAC pavadinimas
                           
                           
                              Grynumas (1)
                              
                           
                           
                              Patvirtinimo data
                           
                           
                              Patvirtinimo galiojimo pabaiga
                           
                           
                              Konkrečios nuostatos
                           
                        
                              „235
                           
                           
                              
                                 Geležies sulfatas
                              
                              
                                           
                                       
                                       
                                          Geležies (II) sulfatas bevandenis: CAS Nr. 7720-78-7
                                       
                                    
                                           
                                       
                                       
                                          Geležies (II) sulfatas monohidratas: CAS Nr. 17375-41-6
                                       
                                    
                                           
                                       
                                       
                                          Geležies (II) sulfatas heptahidratas: CAS Nr. 7782-63-0
                                       
                                    CIPAC Nr. 837
                           
                           
                              Geležies (II) sulfatas
                              arba
                              geležies (2 +) sulfatas
                           
                           
                              Geležies (II) sulfatas bevandenis: ≥ 350 g/kg suminės geležies
                              Svarbios priemaišos:
                              
                                           
                                       
                                       
                                          arsenas: 18 mg/kg,
                                       
                                    
                                           
                                       
                                       
                                          kadmis: 1,8 mg/kg,
                                       
                                    
                                           
                                       
                                       
                                          chromas: 90 mg/kg,
                                       
                                    
                                           
                                       
                                       
                                          švinas: 36 mg/kg,
                                       
                                    
                                           
                                       
                                       
                                          gyvsidabris: 1,8 mg/kg,
                                       
                                    išreikšta remiantis medžiagos bevandeniu pavidalu.
                           
                           
                              2009 m. rugsėjo 1 d.
                           
                           
                              2019 m. rugpjūčio 31 d.
                           
                           
                              A   DALIS
                              Leidžiama naudoti tik kaip herbicidą.
                              B   DALIS
                              Kad būtų įgyvendinti Reglamento (EB) Nr. 1107/2009 29 straipsnio 6 dalyje nurodyti vienodi principai, atsižvelgiama į iš dalies pakeistos geležies sulfato peržiūros ataskaitos (SANCO/2616/2008), kurią 2012 m. birželio 1 d. baigė rengti Maisto grandinės ir gyvūnų sveikatos nuolatinis komitetas, išvadas, ypač į jos I ir II priedėlius.
                              Atlikdamos šį bendrą vertinimą valstybės narės ypatingą dėmesį turi skirti:
                              
                                          —
                                       
                                       
                                          operatoriams keliamai rizikai;
                                       
                                    
                                          —
                                       
                                       
                                          vaikams / gyventojams, žaidžiantiems ant apdorotos velėnos, keliamai rizikai;
                                       
                                    
                                          —
                                       
                                       
                                          paviršiniam vandeniui ir vandens organizmams keliamai rizikai.
                                       
                                    Prireikus, naudojimo sąlygose turi būti numatytos rizikos mažinimo priemonės ir tinkamų asmens apsaugos priemonių naudojimas. Pareiškėjas pateikia valstybėms narėms, Komisijai ir Tarnybai patvirtinamąją informaciją apie komerciniais tikslais pagamintų techninių medžiagų ir bandomosios medžiagos, naudojamos toksiškumo dokumentams parengti, specifikacijų tapatumą.
                              Susijusios valstybės narės užtikrina, kad pareiškėjas šią informaciją pateiktų Komisijai iki 2013 m. gegužės 1 d.“
                           
                        
            
                  (2)
               
               
                  250 eilutė, skirta gyvūninėms arba augalinėms kvapu atbaidančioms medžiagoms / žaliai talo alyvai, pakeičiama taip:
                  
                              Numeris
                           
                           
                              Įprastas pavadinimas, identifikavimo numeriai
                           
                           
                              IUPAC pavadinimas
                           
                           
                              Grynumas (2)
                              
                           
                           
                              Patvirtinimo data
                           
                           
                              Patvirtinimo galiojimo pabaiga
                           
                           
                              Konkrečios nuostatos
                           
                        
                              „250
                           
                           
                              
                                 Gyvūninės arba augalinės kvapu atbaidančios medžiagos / žalia talo alyva
                              
                              CAS Nr. 8002-26-4
                              CIPAC Nr. 911
                           
                           
                              Netaikoma
                           
                           
                              Toliau pateikti kokybiniai parametrai rodo gyvūninių arba augalinių kvapu atbaidančių medžiagų / žalios talo alyvos specifikaciją:
                              
                                           
                                       
                                       
                                          rūgščių skaičius: min 125 mgKOH/g,
                                       
                                    
                                           
                                       
                                       
                                          vandens kiekis: max 2 %,
                                       
                                    
                                           
                                       
                                       
                                          kanifolijos rūgščių kiekis: min 35 % (siūloma),
                                       
                                    
                                           
                                       
                                       
                                          pelenų kiekis: max 0,2 %,
                                       
                                    
                                           
                                       
                                       
                                          pH: maždaug min 5,5,
                                       
                                    
                                           
                                       
                                       
                                          nemuilinamosios medžiagos: max 12 %,
                                       
                                    
                                           
                                       
                                       
                                          laisvosios neorganinės rūgštys: max 0,02 %.
                                       
                                    
                           
                              2009 m. rugsėjo 1 d.
                           
                           
                              2019 m. rugpjūčio 31 d.
                           
                           
                              A   DALIS
                              Leidžiama naudoti tik kaip repelentą naudojant pirštines ar šepetėlį.
                              B   DALIS
                              Kad būtų įgyvendinti Reglamento (EB) Nr. 1107/2009 29 straipsnio 6 dalyje nurodyti vienodi principai, atsižvelgiama į iš dalies pakeistos gyvūninių arba augalinių kvapu atbaidančių medžiagų / žalios talo alyvos peržiūros ataskaitos (SANCO/2631/2008), kurią 2012 m. birželio 1 d. baigė rengti Maisto grandinės ir gyvūnų sveikatos nuolatinis komitetas, išvadas, ypač į jos I ir II priedėlius.
                              Vertindamos paraiškas registruoti augalų apsaugos produktus, kurių sudėtyje yra gyvūninių ar augalinių kvapu atbaidančių medžiagų / žalios talo alyvos, neskirtus naudoti kaip repelentą miškininkystėje, valstybės narės ypač atsižvelgia į kriterijus, išdėstytus Reglamento (EB) Nr. 1107/2009 4 straipsnio 3 dalyje, ir užtikrina, kad prieš registruojant tokius produktus būtų pateikiama visa būtina informacija.
                              Atlikdamos šį bendrą vertinimą valstybės narės ypatingą dėmesį turi skirti:
                              
                                          —
                                       
                                       
                                          operatorių, darbuotojų ir pašalinių asmenų apsaugai;
                                       
                                    
                                          —
                                       
                                       
                                          netikslinėms rūšims keliamai rizikai.
                                       
                                    Naudojimo sąlygose prireikus turi būti numatytos rizikos mažinimo priemonės.
                              Susijusios valstybės narės reikalauja, kad būtų pateikta patvirtinamosios informacijos apie:
                              
                                          (a)
                                       
                                       
                                          komerciniais tikslais pagamintos techninės medžiagos ir bandomosios medžiagos, naudojamos toksiškumo dokumentams parengti, specifikacijų tapatumą;
                                       
                                    
                                          (b)
                                       
                                       
                                          gyvūninių arba augalinių kvapu atbaidančių medžiagų / žalios talo alyvos toksikologines savybes.
                                       
                                    Susijusios valstybės narės užtikrina, kad pareiškėjas Komisijai a punkte nurodytą informaciją pateiktų iki 2013 m. gegužės 1 d., o b punkte nurodytą informaciją – iki 2014 m. gegužės 31 d.“
                           
                        
            
                  (3)
               
               
                  251 eilutė, skirta gyvūninėms arba augalinėms kvapu atbaidančioms medžiagoms / talo alyvos dervai, pakeičiama taip:
                  
                              Numeris
                           
                           
                              Įprastas pavadinimas, identifikavimo numeriai
                           
                           
                              IUPAC pavadinimas
                           
                           
                              Grynumas (3)
                              
                           
                           
                              Patvirtinimo data
                           
                           
                              Patvirtinimo galiojimo pabaiga
                           
                           
                              Konkrečios nuostatos
                           
                        
                              „251
                           
                           
                              
                                 Gyvūninės arba augalinės kvapu atbaidančios medžiagos / talo alyvos derva
                              
                              CAS Nr. 8016-81-7
                              CIPAC Nr. 912
                           
                           
                              Netaikoma
                           
                           
                              Sudėtinis riebalų rūgščių esterių, kanifolijos ir nedidelio kiekio dervų rūgščių ir riebalų rūgščių dimerų ir trimerų mišinys.
                           
                           
                              2009 m. rugsėjo 1 d.
                           
                           
                              2019 m. rugpjūčio 31 d.
                           
                           
                              A   DALIS
                              Leidžiama naudoti tik kaip repelentą.
                              B   DALIS
                              Kad būtų įgyvendinti Reglamento (EB) Nr. 1107/2009 29 straipsnio 6 dalyje nurodyti vienodi principai, atsižvelgiama į iš dalies pakeistos gyvūninių arba augalinių kvapu atbaidančių medžiagų / talo alyvos dervos peržiūros ataskaitos (SANCO/2632/2008), kurią 2012 m. birželio 1 d. baigė rengti Maisto grandinės ir gyvūnų sveikatos nuolatinis komitetas, išvadas, ypač į jos I ir II priedėlius.
                              Vertindamos paraiškas registruoti augalų apsaugos produktus, kurių sudėtyje yra gyvūninių ar augalinių kvapu atbaidančių medžiagų / talo alyvos dervos, neskirtus naudoti kaip repelentą miškininkystėje, valstybės narės ypač atsižvelgia į kriterijus, išdėstytus Reglamento (EB) Nr. 1107/2009 4 straipsnio 3 dalyje, ir užtikrina, kad prieš registruojant tokius produktus būtų pateikiama visa būtina informacija.
                              Atlikdamos šį bendrą vertinimą valstybės narės ypatingą dėmesį turi skirti:
                              
                                          —
                                       
                                       
                                          operatorių, darbuotojų ir pašalinių asmenų apsaugai;
                                       
                                    
                                          —
                                       
                                       
                                          netikslinėms rūšims keliamai rizikai.
                                       
                                    Naudojimo sąlygose prireikus nurodomos rizikos mažinimo priemonės.
                              Susijusios valstybės narės reikalauja, kad būtų pateikta patvirtinamosios informacijos apie:
                              
                                          (a)
                                       
                                       
                                          komerciniais tikslais pagamintos techninės medžiagos ir bandomosios medžiagos, naudojamos toksiškumo dokumentams parengti, specifikacijų tapatumą;
                                       
                                    
                                          (b)
                                       
                                       
                                          gyvūninių arba augalinių kvapu atbaidančių medžiagų / talo alyvos dervos toksikologines savybes.
                                       
                                    Susijusios valstybės narės užtikrina, kad pareiškėjas Komisijai a punkte nurodytą informaciją pateiktų iki 2013 m. gegužės 1 d., o b punkte nurodytą informaciją – iki 2014 m. gegužės 31 d.“
                           
                        
            
         (1)  Išsamesnė informacija apie veikliosios medžiagos tapatumą ir specifikaciją pateikta peržiūros ataskaitoje.
      
         (2)  Išsamesnė informacija apie veikliosios medžiagos tapatybę ir specifikaciją pateikta peržiūros ataskaitoje.
      
         (3)  Išsamesnė informacija apie veikliosios medžiagos tapatybę ir specifikaciją pateikta peržiūros ataskaitoje.